rejauldu/bengali-wikipedia huggingface dataset:
thumb|250x250px|১৭৭৬ সালে পূর্ব উপকূলে ১৩শ ব্রিটিশ উপনিবেশে উত্তর আমেরিকা স্বাধীনতার ঘোষণাপত্র। thumb|250x250px| ১৮১৮ সালের দক্ষিণ আমেরিকার চিলির স্পেনীয় উপনিবেশের বিরুদ্ধে স্বাধীনতাপত্র। স্বাধীনতা () হলো একটি এমন বিশেষণ, যা একটি জাতি, দেশ বা রাষ্ট্রের ক্ষেত্রে একটি বিশেষ অবস্থান বোঝায়; যেখানে তাদের নিজস্ব শাসনব্যবস্থা ও আঞ্চলিক সার্বভৌমত্ব থাকবে। স্বাধীনতার বিপরীত হচ্ছে পরাধীনতা। তবে স্বাধীনতা কোনো অর্থেই যা খুশি তাই করা বোঝায় না। স্বাধীনতা সুদীর্ঘ বিপ্লব বা সহিংসতা যেভাবেই হোক, এর উদ্দেশ্য থাকে সার্বভৌমত্ব অর্জন করা।  যদিও কিছু বিপ্লবের উদ্দেশ্য ও লক্ষ্য থাকে জাতীয় স্বাধীনতা অর্জন; তবে অধিকাংশই শুধুমাত্র ক্ষমতা লাভের উদ্দেশ্যে সংঘটিত হয়।  যেমন: রাশিয়ার অক্টোবর বিপ্লব জাতীয় স্বাধীনতার উদ্দেশ্যে সংঘটিত হয়নি ( যদিও এতে রুশ সাম্রাজ্যে ক্ষমতার পালা বদল হয় এবং এর ফলস্বরূপ পোল্যান্ড, ফিনল্যান্ড, লিথুয়ানিয়া, লাতভিয়া, ইস্তোনিয়া স্বাধীনতা লাভ করে)। আমেরিকার স্বাধীনতা যুদ্ধ শুরু থেকেই জাতীয় স্বাধীনতার উদ্দেশ্যেই ছিল।  স্বায়ত্তশাসনও এক ধরনের স্বাধীনতা, যেখানে কেন্দ্রীয় কর্তৃপক্ষ অনেক কিছু নিয়ন্ত্রণ করে থাকে এবং নিজের কর্তৃত্বও বজায় রাখতে সক্ষম হয়।  ঐতিহাসিকভাবে স্বাধীনতা ঘোষণার প্রধান তিনটি সময়কাল আছে:  ১৭৭০ এর দশকে শুরু হয়ে আমেরিকার স্বাধীনতা যুদ্ধ ১৮২০ এর দশক পর্যন্ত চলে। তখন রাজকীয় দুর্গের পতন ঘটে এবং আমেরিকা স্বাধীন হয়।   প্রথম বিশ্বযুদ্ধের ফলাফলস্বরূপ উসমানীয় সাম্রাজ্য ও অস্ট্রিয়া-হাঙ্গেরি সাম্রাজ্যের পতন ঘটে এবং এর ফলে বলকান অঞ্চলে অনেক স্বাধীন দেশের জন্ম হয়।   এরপর ১৯৪৫ থেকে ১৯৭৯ সাল পর্যন্ত ইউরোপীয় ঔপনিবেশিক সাম্রাজ্যগুলি থেকে ৭০টি নতুন রাষ্ট্র স্বাধীনতা পায়।David Armitage, The Declaration of Independence in World Context, Organization of American Historians,  Magazine of History, Volume 18, Issue 3, Pp. 61-66 (2004) একটি দেশ বা রাজ্যের স্বাধীনতা লাভ করার অনেক উদ্দেশ্য থাকে। স্বাধীনতা লাভের উপায়গুলোর মধ্যে শান্তিপূর্ণ প্রতিবাদ (যেমন : ভারত স্বাধীনতা আন্দোলন) থেকে শুরু করে সহিংসতা পর্যন্ত হতে পারে (যেমন: বিভিন্ন দেশের গৃহযুদ্ধ)।  স্বাধীন রাষ্ট্র বা দেশ   মহাদেশ সংখ্যা  পূর্বের দেশ নতুন দেশcentre|300x300px  ৫৪  (খ্রিস্টপূর্ব ১০০)  (২০১১)  ৩৫  (১৭৭৬)  (১৯৮৩)   ৪৪  (খ্রিস্টপূর্ব ১৮০০)  (২০০২)  ৫০  (৩০১)  (২০০৬)    (২০০৮)  ১৪  (১৯০১)  (১৯৯৪)  ৮ de facto condominium international   স্বাধীনতার ধারণা    আরও দেখুন    তথ্যসূত্র    প্রবন্ধ নোট  The dates of independence, as they have been ported into many articles from the CIA World Factbook are defined as follows:   For most countries, [the given date is that] when sovereignty was achieved...For the other countries, the date given may not represent "independence" in the strict sense, but rather some significant nationhood event such as the traditional founding date or the date of unification, federation, confederation, establishment, or fundamental change in the form of government, such as state succession.  বিষয়শ্রেণী:জাতীয়তাবাদ বিষয়শ্রেণী:রাজনৈতিক তত্ত্ব বিষয়শ্রেণী:স্বাধীনতা বিষয়শ্রেণী:সার্বভৌমত্ব বিষয়শ্রেণী:বিউপনিবেশায়ন
হাজিপুর সিনিয়র ফাজিল মাদ্রাসা বাংলাদেশের ভোলা জেলার দৌলতখান উপজেলার একটি প্রাচীনতম ঐতিহ্যবাহী ইসলামি বিদ্যাপিঠ আলিয়া মাদ্রাসা। ১৯১২ সালে মাদ্রাসাটি স্থানীয়ভাবে বড় হুজুর নামে পরিচিত মাওলানা আবদুর রহিম (১৮৮২-১৯৭৮) প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি মাদ্রাসা, এবং মাদ্রাসার দাখিল ও আলিম শ্রেণীর জন্য এটি বাংলাদেশ মাদ্রাসা শিক্ষাবোর্ডের আওতাধীন রয়েছে। মাদ্রাসাটি দক্ষিণ বাংলার প্রসিদ্ধ ইসলামি শিক্ষা প্রতিষ্ঠানের মধ্যে অন্যতম। মাদ্রাসার বর্তমান অধ্যক্ষের নাম হাফেজ মোঃ মোহসেন।   ইতিহাস  ১৯১২ সালে স্থানীয়ভাবে মাত্র চারজন ছাত্র আবদুর রহিম মাদ্রাসার যাত্রা শুরু করেন। আব্দুর রহিম কলকাতা আলিয়া মাদ্রাসা থেকে পড়াশোনা শেষ এলাকায় এসে স্বাধীনতা পুরস্কার বিজয়ী প্রতিষ্ঠান আনজুমান-ই-মুফিদুল ইসলামের কার্যক্রম দ্বারা প্রভাবিত হয়ে এই মাদ্রাসা প্রতিষ্ঠা করেন। তিনি নিজ বাসভবনে এই মাদ্রাসাটি সম্পূর্ণ নিজের খরচেই চালনা করতে থাকেন। ১৯২৫ সালে মাত্র ১৩ বছরেই মাদ্রাসাটি একটি সিনিয়র ফাজিল মাদ্রাসায় উন্নীত হয়।  এরপর ২০০৬ সালে ফাজিল শ্রেণীকে সাধারণ ডিগ্রি সমমান প্রদানের জন্য এটি ইসলামী বিশ্ববিদ্যালয় কুষ্টিয়ার অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।   শিক্ষা কার্যক্রম  ১৯৩০ সাল থেকে এই মাদ্রাসায় সমসাময়িক আদুনিক মহাবিদ্যালয়ের সিলেবাসের সঙ্গে মিল রেখে পাঠ্যসূচি প্রণয়ন করা হয়েছে। এখানে কুরআন-হাদিসের পাশাপাশি বাংলা, ইংরেজি, গণিত, বিজ্ঞান, দর্শন প্রভৃতি পড়ানো হতো। উক্ত অঞ্চলের নারী শিক্ষার প্রয়োজনে মাদ্রাসায় একটি বালিকা শাখাও খোলা চালু করা হয়। এই মাদ্রাসাটি অত্র অঞ্চলে জ্ঞানের আলো ছড়িয়েছে, এবং অনেক মেধাবী শিক্ষার্থী এখান থেকে শিক্ষা লাভ করেছে। এছাড়াও এই মাদ্রাসার উদ্যোগে প্রতিবছর জালসা আয়োজন হয়ে থাকে।   বহিঃসংযোগ    বাংলাপিডিয়ায় হাজিপুর সিনিয়র ফাজিল মাদ্রাসা   তথ্যসূত্র   বিষয়শ্রেণী:ভোলা জেলার আলিয়া মাদ্রাসা বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১২-এ ব্রিটিশ ভারতে প্রতিষ্ঠিত বিষয়শ্রেণী:দৌলতখান উপজেলা
কুতুবপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ১৬.০৫ বর্গকিমি (৬.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০৯৪ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৬টি।  গ্রামসমূহ  দক্ষিণ বাওচন্ডি  নাটারাম  কুতুবপুর খিয়ার পাড়া  রোস্তমাবাদ  কুতুবপুর  কুতুবপুর সর্দার পাড়া  কুতুবপুর বালুয়া পাড়া  কুতুবপুর সোনার পাড়া  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:বদরগঞ্জ উপজেলার ইউনিয়ন
এককশক্তিবাদ বা মনোএনার্জিজম () প্রাথমিক মধ্যযুগীয় খ্রিস্টান ধর্মতত্ত্বের একটি ধারণা। এই বিশ্বাস মতে, খ্রিস্টের শুধুমাত্র একটি "শক্তি" (এনার্জিয়া) ছিল। একটিমাত্র শক্তির শিক্ষাটি সপ্তম শতাব্দীর প্রথমার্ধে কনস্টান্টিনোপলের পাদ্রি সার্জিয়াস কর্তৃক প্রচার করা হয়, কিন্তু দ্বিশক্তিবাদের বিরোধিতা অব্যাহত থাকে, যতক্ষণ না ষষ্ঠ সার্বজনীন পরিষদে দ্বিশক্তিবাদীতাকে সনাতনী হিসাবে সমর্থন করা হয়। শেষ পর্যন্ত, এককশক্তিবাদকে ধর্মদ্রোহিতা হিসাবে প্রত্যাখ্যান করা হয়েছিল, দ্বিশক্তিবাদের পক্ষে রায় পড়ে।  চ্যালসেডোনিয়ান বিভেদ সংশোধন করতে এবং একক খ্রিস্টতত্ত্ব দিয়ে বাইজেন্টাইন সাম্রাজ্যের মধ্যকার প্রধান খ্রিস্টান সম্প্রদায়গুলিকে একত্রিত করতে সম্রাট জাস্টিনিয়ান প্রথম এবং কনস্টান্টিনোপলের দ্বিতীয় পরিষদের ব্যর্থতার পর, হিরাক্লিয়াস (৬১০-৬৪১) কর্তৃক অনুরূপ প্রচেষ্টার পুনর্নবীকরণ করা হয়, যিনি তাদেরকে এককশক্তিবাদের সাথে আপোসের পরামর্শ দিয়ে ইস্টার্ন অর্থোডক্স চ্যালসডোনিয়ান দল এবং এককপ্রকৃতিবাদী নন-চ্যালসেডোনিয়ান দলের মধ্যে বিভেদ সমাধানের চেষ্টা করেছিলেন। আপোসে, চ্যালসেডোনিয়ান দ্বৈতপ্রকৃতিবাদী বিশ্বাসকে গ্রহন করা হয়, কিন্তু একপ্রকৃতিবাদীদের ব্যবহৃত শব্দের অর্থ ইচ্ছাকৃতভাবেই অস্পষ্ট রেখে রদ করে দেওয়া হয়। চ্যালসেডোনিয়ান দ্বৈতপ্রকৃতিবাদের ভাষ্যমতে, ঈশ্বরের সাকার মূর্ত যীশু খ্রিস্ট হলেন দুই প্রকৃতির অধিকারী এবং তিনি ওই দুই প্রকৃতিতেই বিদ্যমান। কিন্তু একপ্রকৃতিবাদীদের কথা হলো, যীশুর একটি "শক্তি" (এনার্জিয়া) ছিল, এই শব্দটির সংজ্ঞা ইচ্ছাপূর্বক অস্পষ্ট রেখে দেওয়া হয়। একশক্তিবাদের ধারণাটি কনস্টান্টিনোপল, অ্যান্টিওক এবং আলেকজান্দ্রিয়ার পাদ্রিবর্গ এবং সেইসাথে আর্মেনিয়ানদের কাছে গৃহীত হয়। আর রোমের পোপ অনারিয়াস প্রথম কর্তৃক তার ৬৩৫ এপিসলে স্পষ্টভাবে সমালোচনাও করা হয় নাই। তবুও অ্যাথানাসিয়াস প্রথম গ্যামোলো একে প্রত্যাখ্যান করেন এবং জেরুজালেমের পাদ্রি সোফ্রোনিয়াসের শক্তিশালী বিরোধিতা ব্যাপক সমর্থন লাভ করে। এ বিরোধিতা হেরাক্লিয়াসকে ৬৩৮ সালে শিক্ষাটি পরিত্যাগ করতে (যদিও তখনও দ্বিশক্তিবাদের নিন্দা করতেন) এবং এর পরিবর্তে একেষণাবাদ মতবাদ প্রয়োগ করার চেষ্টা করতে পরিচালিত করে, বিশেষত কনফেসর ম্যাক্সিমাস যেহেতু বিরোধিতা করেছিলেন। এতেও বিভেদ নিরাময় এবং ধর্মতাত্ত্বিকভাবে সাম্রাজ্যকে একত্রিত করতে ব্যর্থ হয়।  ৬৮০-৬৮১ সালে কনস্টান্টিনোপলে অনুষ্ঠিত ষষ্ঠ সার্বজনীন পরিষদে একশক্তিবাদ এবং একইসাথে একেষণাবাদ উভয়কেই ধর্মদ্রোহিতা হিসাবে দণ্ডাজ্ঞা দেওয়া হয়।   আরো দেখুন    সার-শক্তি পার্থক্য  মায়াফিজিটিজম  মনরজিজম  মনোথেলিটিজম   তথ্যসূত্র    উৎস                 আরও পড়ুন      বিষয়শ্রেণী:মধ্যপ্রাচ্যে খ্রিস্টধর্ম বিষয়শ্রেণী:খ্রিস্টান পরিভাষা বিষয়শ্রেণী:খ্রিস্টীয় মতবাদসমূহ
তুরস্ক প্রধানত একটি মুসলিম জাতি যা বহুবিবাহ বাতিল করেছে। যা ১৯২৬ সালে তুর্কি সিভিল কোড গ্রহণের সাথে আনুষ্ঠানিকভাবে অপরাধী করা হয়েছিল। এটি ছিল আতাতুর্কের ধর্মনিরপেক্ষতাবাদী সংস্কারের একটি মাইলফলক। অবৈধ বহুবিবাহের শাস্তি ২ বছর পর্যন্ত কারাদণ্ড।Turkish Penal Code, Art. 230  তুরস্ক দীর্ঘদিন ধরে ধর্মনিরপেক্ষতার প্রচারের জন্য পরিচিত।Modernity, Islam, and secularism in Turkey By Alev Çinar এবং পরবর্তীতে বহুবিবাহের উপর আরও কঠোর বিধিনিষেধ চালু করেছে। এমনকি ক্ষমতাসীন মধ্যপন্থী একে পার্টি কার্যকরভাবে বহুবিবাহবাদীদের দেশে প্রবেশ বা বসবাস নিষিদ্ধ করেছে। থাম্ব| ১৯০৩ সালে স্মারনে (আজকের ইজমির শহর) তাদের তাঁবুর সামনে তার স্ত্রী এবং সন্তানদের সাথে একজন তুর্কি রোমানি ব্যক্তির পোস্টকার্ড। যদিও তুর্কি সমাজে অবৈধ বহুবিবাহ খুবই বিরল তবুও কুর্দি জনবহুল দক্ষিণ-পূর্বে এই প্রথাটি এখনও বিদ্যমান।   তথ্যসূত্র    আরো দেখুন    তুর্কি নারী  তুরস্কে ধর্মনিরপেক্ষতা  তুরস্কের রাজনীতিতে নারী  তুরস্কে ধর্ম বিষয়শ্রেণী:এশিয়ায় বহুবিবাহ বিষয়শ্রেণী:তুরস্কের রাজনীতি বিষয়শ্রেণী:তুর্কি সংস্কৃতি বিষয়শ্রেণী:দেশ অনুযায়ী বহুবিবাহ বিষয়শ্রেণী:ইউরোপে বহুবিবাহ
থাম্ব|২০১৯ পানামা রাষ্ট্রপতি নির্বাচনের মানচিত্র ১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।  পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।  ১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।  বিষয়শ্রেণী:পানামা বিষয়শ্রেণী:দেশ অনুযায়ী রাজনীতি বিষয়শ্রেণী:উত্তর আমেরিকার রাজনীতি
বনি কাপুর (জন্ম: ১১ নভেম্বর ১৯৫৫) একজন ভারতীয় চলচ্চিত্র প্রযোজক, যিনি প্রধানত হিন্দি,  তামিল এবং তেলুগু চলচ্চিত্র প্রযোজনা করেন। তিনি মিস্টার ইন্ডিয়া (১৯৮৭), শক্তি (২০০২), ওয়ান্টেড (২০০৯) সহ বিভিন্ন চলচ্চিত্র প্রযোজনা করেছেন।   প্রারম্ভিক জীবন  বনি কাপুর ১৯৫৫ সালের ১১ নভেম্বর জন্মগ্রহণ করেন। তার জন্মনাম আচল সুরিন্দর কাপুর। তার পিতা চলচ্চিত্র প্রযোজক সুরিন্দর কাপুর এবং মাতা নির্মল কাপুর। তার দুই ছোট ভাই অনিল কাপুর ও সঞ্জয় কাপুরও অভিনেতা ও প্রযোজক।   ব্যক্তিগত জীবন  বনি কাপুর ১৯৮৩ সালে মোনা শৌরি কাপুরকে বিয়ে করেছিলেন। ১৯৯৬ সালে তাদের বিচ্ছেদ হয়। বনি ও মোনার দুইজন সন্তান রয়েছেন, ছেলে অর্জুন কাপুর (জন্ম: ১৯৮৫) এবং মেয়ে অনশুলা কাপুর (জন্ম: ১৯৯০)।  thumb|upright|বনি কাপুর, শ্রীদেবী, খুশি এবং জাহ্নবী (বাঁ থেকে)  বনি ১৯৯৬ সালের ২ জুন অভিনেত্রী শ্রীদেবীকে বিয়ে করেন। এই দম্পতির দুইজন কন্যা সন্তান রয়েছেন, জাহ্নবী কাপুর (জন্ম: ৬ মার্চ ১৯৯৭) ও খুশি কাপুর (জন্ম: ৫ নভেম্বর ২০০০)। ২০১৮ সালের ২৪ ফেব্রুয়ারি শ্রীদেবী দুবাইতে তার হোটেলের বাথটবে ডুবে মারা যান।   চলচ্চিত্রের তালিকা   বছর চলচ্চিত্র ভাষা টীকা১৯৮০হাম পাঁচ হিন্দি পদুভারাল্লি পান্ডাভারু চলচ্চিত্রের পুনঃনির্মাণ১৯৮৩ওহ সাত দিন আন্ধা ৭ নাটকাল চলচ্চিত্রের পুনঃনির্মাণ১৯৮৭মিস্টার ইন্ডিয়া১৯৯২রাত/রাত্রি হিন্দিতেলুগুদ্রোহী/অন্থম হিন্দিতেলুগু১৯৯৩রূপ কি রানি চোরোঁ কা রাজা হিন্দি১৯৯৫প্রেম১৯৯৬লোফার ভেলাই কিদাইচুদুচু চলচ্চিত্রের পুনঃনির্মাণ১৯৯৭জুদাই১৯৯৯সির্ফ তুম কাধল কোট্টাই চলচ্চিত্রের পুনঃনির্মাণ২০০০পুকারহমারা দিল আপকে পাস হ্যায় পেল্লি চেসুকুন্দম চলচ্চিত্রের পুনঃনির্মাণ২০০২ কোই মেরে দিল সে পুচে পেল্লি চলচ্চিত্রের পুনঃনির্মাণকোম্পানিশক্তি অন্তপুরম চলচ্চিত্রের পুনঃনির্মাণ২০০৩খুশি কুশি চলচ্চিত্রের পুনঃনির্মাণ২০০৪রান রান চলচ্চিত্রের পুনঃনির্মাণকিউঁ...! হো গয়া না২০০৫বেওয়াফানো এন্ট্রি২০০৯ওয়ান্টেড পোকিরি চলচ্চিত্রের পুনঃনির্মাণ২০১০মিলেঙ্গে মিলেঙ্গে২০১৫তেবর অক্কাডু চলচ্চিত্রের পুনঃনির্মাণ২০১৭মম২০১৯নেরকোন্ডা পারভাই তামিল পিংক চলচ্চিত্রের পুনঃনির্মাণ২০২০ইট'স মাই লাইফ হিন্দি বোম্মারিল্লু চলচ্চিত্রের পুনঃনির্মাণ২০২১ভাকিল সাব তেলুগু পিংক চলচ্চিত্রের পুনঃনির্মাণজিত কি জিদ হিন্দি২০২২ভালিমাই তামিলনেনজুকু নিধি আর্টিকেল ১৫ চলচ্চিত্রের পুনঃনির্মাণভিটলা বিশেষম বাধাই হো চলচ্চিত্রের পুনঃনির্মাণমিলি হিন্দি হেলেন চলচ্চিত্রের পুনঃনির্মাণ ২০২৩থুনিভু তামিল ২০২৪ ময়দান হিন্দি    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:তেলুগু চলচ্চিত্র প্রযোজক বিষয়শ্রেণী:কাপুর পরিবার বিষয়শ্রেণী:তামিল চলচ্চিত্র প্রযোজক
right|thumb|400px|স্নায়ুযুদ্ধ চলাকালীন ইউরোপের রাজনৈতিক পরিস্থিতি পূর্ব রাষ্ট্রজোট বা পূর্ব ব্লক হল পূর্ব ইউরোপের সাম্যবাদী রাষ্ট্রসমূহের সম্মিলিত নাম। সাধারণভাবে সোভিয়েত ইউনিয়ন এবং ওয়ারশ চুক্তিভুক্ত দেশসমূহের জন্যেই এই নাম ব্যবহৃত হত।Compare:  কমিউনিস্ট রাষ্ট্রজোট এবং সোভিয়েত রাষ্ট্রজোট নামগুলোও সোভিয়েত ইউনিয়নের মৈত্রীভুক্ত দেশসমূহের জন্য ব্যবহৃত হয়, যদিও এই নামগুলো কেন্দ্রীয় ও পূর্ব ইউরোপের বাইরের দেশগুলোকেও অন্তর্ভুক্ত করে।   রাষ্ট্রসমূহের তালিকা   ওয়ারশ চুক্তি ও কোমেক্রন-এর সদস্য রাষ্ট্রসমূহ   সমাজতান্ত্রিক প্রজাতন্ত্রী আলবেনিয়া  গণপ্রজাতন্ত্রী বুলগেরিয়া  প্রজাতন্ত্রী কিউবা  চেকোস্লোভাক সমাজতান্ত্রিক প্রজাতন্ত্র  জার্মান গণতান্ত্রিক প্রজাতন্ত্র  হাঙ্গেরীয় গণপ্রজাতন্ত্র  মঙ্গোলীয় গণপ্রজাতন্ত্র  পোলীয় গণপ্রজাতন্ত্র  সমাজতান্ত্রিক প্রজাতন্ত্রী রোমানিয়া  সোভিয়েত সমাজতান্ত্রিক প্রজাতন্ত্রসমূহের ঐক্য  সমাজতান্ত্রিক প্রজাতন্ত্রী ভিয়েতনাম   অন্যান্য   আফগানিস্তান গণতান্ত্রিক প্রজাতন্ত্র  গণপ্রজাতন্ত্রী অ্যাঙ্গোলা  গণপ্রজাতন্ত্রী বেনিন  গণপ্রজাতন্ত্রী চীন  গণতান্ত্রিক কঙ্গো প্রজাতন্ত্র  প্রবাসী সেনা প্রশাসনিক কাউন্সিল (ইথিওপিয়া)  জনগণতান্ত্রিক প্রজাতন্ত্রী ইথিওপিয়া  গ্রেনাদার গণ-বৈপ্লবিক সরকার  কাম্পুচেয়া  গণতান্ত্রিক গণপ্রজাতন্ত্রী কোরিয়া  গণতান্ত্রিক প্রজাতন্ত্রী ভিয়েতনাম  লাও জনগণতান্ত্রিক প্রজাতন্ত্র  গণপ্রজাতন্ত্রী মোজাম্বিক  নিকারাগুয়া  সোমালি গণতান্ত্রিক প্রজাতন্ত্র  দক্ষিণ ভিয়েতনামের প্রবাসী বৈপ্লবিক সরকার  জনগণতান্ত্রিক প্রজাতন্ত্রী ইয়েমেন  যুগোস্লাভিয়া সমাজতান্ত্রিক ফেডারেল প্রজাতন্ত্র   তথ্যসূত্র   বিষয়শ্রেণী:পূর্ব রাষ্ট্রজোট বিষয়শ্রেণী:মার্কসবাদ-লেনিনবাদ বিষয়শ্রেণী:১৯৪৫-এ প্রতিষ্ঠিত বিষয়শ্রেণী:১৯৯১-এ বিলুপ্ত বিষয়শ্রেণী:২০শ শতাব্দীতে ইউরোপ বিষয়শ্রেণী:স্নায়ুযুদ্ধ বিষয়শ্রেণী:সাম্যবাদ বিষয়শ্রেণী:দেশের শ্রেণিবিন্যাস বিষয়শ্রেণী:ইউরোপীয় রাজনৈতিক ইতিহাস বিষয়শ্রেণী:পূর্ব ইউরোপের ইতিহাস
গোয়েন্দাগিরি হল ২০১৯ সালের একটি বাংলাদেশি চলচ্চিত্র। চলচ্চিত্রটির চিত্রনাট্যকার ও পরিচালক হলেন নাসিম সাহনিক এবং চলচ্চিত্রটি প্রযোজনা করেছেন মামুনুর ইসলাম। চলচ্চিত্রটিতে অভিনয় করেছেন শম্পা হাসনাইন, কল্যাণ কোরাইয়া, মিম চৌধুরী, সীমান্ত আহমেদ, কচি খন্দকার, তারেক মাহমুদ, টুটুল চৌধুরী, শিখা খান, তানিয়া বৃষ্টি, ইশরাত চৈতি, প্রিন্সসহ আরো অনেকে। চলচ্চিত্রটির পরিবেশনার দায়িত্বে ছিল আম্মাজান ফিল্মস।  অভিনয়ে  শম্পা হাসনাইন  কল্যাণ কোরাইয়া  মিম চৌধুরী  সীমান্ত আহমেদ  কচি খন্দকার  তারেক মাহমুদ  টুটুল চৌধুরী  শিখা খান  তানিয়া বৃষ্টি  ইশরাত চৈতি  প্রিন্স  মুক্তি চলচ্চিত্রটি ২০১৯ সালের ২৬ জুলাই প্রেক্ষাগৃহে মুক্তি পায়।  তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৯-এর চলচ্চিত্র
রমেশ চন্দ্র বারুয়া (১ জুলাই ১৯১২- মৃত্যু) আসাম রাজ্যের একজন ভারতীয় রাজনীতিবিদ ছিলেন। তিনি ডিব্রুগড়ের আসাম বিধানসভার সদস্য ছিলেন। তিনি দুবার ক্যাবিনেট মন্ত্রী ছিলেন, পাশাপাশি ১৯৭২ সালে বিধানসভার স্পিকার হন।   শিক্ষা এবং ব্যক্তিগত জীবন  বারুয়া ডিব্রুগড়, গৌহাটি এবং কলকাতায় শিক্ষিত হন। তাঁর একটি বিএল ছিল তিনি ১৯৪৫ সালে শ্রীমতি পূর্ণিমা বারুয়াকে বিয়ে করেন এবং তাদের দুই ছেলে দুই মেয়ে ছিল।   রাজনৈতিক পেশা  বারুয়া ১৯৫৭ সালের আসাম বিধানসভা নির্বাচনে ডিব্রুগড়ের নবনির্মিত নির্বাচনী এলাকার জন্য ভারতীয় জাতীয় কংগ্রেসের প্রার্থী ছিলেন। তিনি কমিউনিস্ট প্রার্থী নীলমনি বারঠাকুরের কাছে পরাজিত হয়ে ৬,৩৫১ ভোট পান।  ১৯৬১ সালে ডিব্রুগড়ে একটি উপনির্বাচন হয়েছিল। বারোয়াহ আবারও ভারতীয় জাতীয় কংগ্রেসের প্রার্থী হয়েছিলেন। তিনি ৬,৫২২ ভোট পেয়ে নীলমনি বারঠাকুরকে ২,৫৫০ ভোটে পরাজিত করেন।  ১৯৬২ সালের আসাম বিধানসভা নির্বাচনে, বারোয়া ডিব্রুগড়ে পুনরায় নির্বাচন চেয়েছিলেন। তিনি ১১,৫৮৮ ভোট পান, তার নিকটতম কমিউনিস্ট প্রতিপক্ষকে ৫,১৫০ ভোটে পরাজিত করেন।  ১৯৬৭ সালের আসাম বিধানসভা নির্বাচনে, বারুয়া আবার ডিব্রুগড়ে ভারতীয় জাতীয় কংগ্রেস প্রার্থী হিসাবে পুনঃনির্বাচন চেয়েছিলেন। তিনি 8480 ভোট পেয়েছেন, তার নিকটতম প্রতিপক্ষকে 2532 ভোটে পরাজিত করেছেন। 1967 সালে, মুখ্যমন্ত্রী বিমলা প্রসাদ চালিহা দ্বিতীয়বারের জন্য তার মন্ত্রিসভা গঠন করেন এবং বারুয়াকে ক্যাবিনেট মন্ত্রী করা হয়। তিনি মন্ত্রিত্বের শেষ অবধি দায়িত্ব পালন করেন। মহেন্দ্র মোহন চৌধুরী তার মন্ত্রক গঠনের পর, বারুয়াকে সরবরাহ, বাণিজ্য, বাণিজ্য ও আবগারি মন্ত্রী করা হয় এবং তিনি মন্ত্রকের শেষ অবধি দায়িত্ব পালন করেন।  1972 সালের আসাম বিধানসভা নির্বাচনে, বারুয়া ডিব্রুগড়ে পুনরায় নির্বাচন চেয়েছিলেন। তিনি 18669 ভোট পেয়েছিলেন, সহজেই তার নিকটতম প্রতিপক্ষকে 16143 ভোটে পরাজিত করেন। বারুয়া 22 মার্চ 1972-এ আসাম বিধানসভার স্পিকার নিযুক্ত হন। তার মেয়াদকালে, তিনি শরৎ চন্দ্র সিনহার মন্ত্রকের বিরুদ্ধে প্রথম, দ্বিতীয় এবং তৃতীয় অনাস্থা প্রস্তাবের বিতর্কের সভাপতিত্ব করেছিলেন।  বারুয়া 1978 সালের আসাম বিধানসভা নির্বাচনে পুনরায় নির্বাচন করতে চাননি। নির্বাচনে কংগ্রেস প্রার্থী জনতা পার্টির প্রার্থী কেশব চন্দ্র গগৈয়ের কাছে পরাজিত হন, যিনি পরে আসামের মুখ্যমন্ত্রী হন।  বারুয়া আসাম মেডিকেল কলেজের চেয়ারম্যান (গভর্নিং বডি)ও ছিলেন।   তথ্যসূত্র   বিষয়শ্রেণী:ডিব্রুগড় জেলার ব্যক্তি বিষয়শ্রেণী:আসাম বিধানসভার সদস্য ১৯৫৭-১৯৬২ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মস্থান অনুপস্থিত বিষয়শ্রেণী:১৯১২-এ জন্ম বিষয়শ্রেণী:আসাম বিধানসভার স্পিকার বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসাম বিধানসভার সদস্য ১৯৭২-১৯৭৮ বিষয়শ্রেণী:আসাম বিধানসভার সদস্য ১৯৬৭-১৯৭২ বিষয়শ্রেণী:আসাম বিধানসভার সদস্য ১৯৬২-১৯৬৭
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। প্রশাসক ব্যবহারকারী:Hasive দ্বারা দ্রুত অপসারণ। বোধিসত্ত্ব (আলাপ) ১৬:০৬, ১৮ অক্টোবর ২০১৬ (ইউটিসি) কাইজেন পদ্ধতি   – (অপসারণের প্রস্তাবনা দেখুনলগ দেখুন) () তানভীর হোসেন (আলাপ) ১০:০১, ১৮ অক্টোবর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মারিসা সেরানো একজন ব্রাজিলীয় রাজনীতিবিদ ও শিক্ষাবিদ।   জীবন এবং কর্মজীবন  সেরানো ২০০৭ থেকে ২০১১ সাল পর্যন্ত ব্রাজিলের সিনেটে দায়িত্ব পালন করেছিলেন  সেরানো সাহিত্য ও শিক্ষাবিদ্যা অধ্যয়ন করেন এবং ১৯৭৭ সালে তিনি ক্যাম্পো গ্রান্ডে শহরের একজন সিটি কাউন্সিলর হন।  ১৯৮০ থেকে ১৯৮২ সাল পর্যন্ত, তিনি মাতো গ্রোসো দো সুলের শিক্ষা বিষয়ক প্রতিমন্ত্রী ছিলেন।  এরপর সেরানো দুই মেয়াদে ফেডারেল ডেপুটি হিসেবে দায়িত্ব পালন করেন, প্রথমবার ১৯৯৫ থেকে ১৯৯৯ পর্যন্ত এবং দ্বিতীয়বার ১৯৯৯ থেকে ২০০৩ পর্যন্ত।  ২০০৪ সালে তিনি ক্যাম্পো গ্রান্ডের ভাইস-মেয়র হন, ২০০৬ সালের সিনেটর নির্বাচনে প্রতিদ্বন্দ্বিতা করার আগে।  তিনি ২০০৭ সালে সিনেটর হন এবং ২০১১ সালে পদত্যাগ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফেডারেল সিনেট সদস্য (ব্রাজিল) বিষয়শ্রেণী:ব্রাজিলের নারী পৌর কাউন্সিলর বিষয়শ্রেণী:২০শ শতাব্দীর ব্রাজিলীয় নারী রাজনীতিবিদ বিষয়শ্রেণী:২১শ শতাব্দীর ব্রাজিলীয় নারী রাজনীতিবিদ
এই নিবন্ধটি উত্তর আমেরিকা এবং দক্ষিণ আমেরিকার উল্লেখযোগ্য মসজিদ এবং ইসলামিক কেন্দ্রের তালিকা সম্পর্কিত।  তালিকা  নামচিত্রদেশশহরসালমন্তব্য  বাদশাহ ফাহাদ ইসলামী সাংস্কৃতিক কেন্দ্র 120px আর্জেন্টিনা বুয়েনোস আইরেস ২০০০ল্যাটিন আমেরিকার বড় মসজিদ আল আহমদ মসজিদ  আর্জেন্টিনা বুয়েনোস আইরেস ১৯৮৫ আত-তাওহীদ মসজিদ  আর্জেন্টিনা বুয়েনোস আইরেস ১৯৮৩ ইসলিমিয়া ডি কর্ডোবা মসজিদ  আর্জেন্টিনাকর্ডোবা ১৯৮৬  রোসারিও ইসলামিক সহযোগী জোট  আর্জেন্টিনা রোসারিও ১৯৩২  ইসলামিক সহযোগী সংস্থা  আর্জেন্টিনাসান মিগুয়েল দে কুমান ১৯২৯  দে মার ডেল প্লাটা মসজিদ 120px আর্জেন্টিনা মার ডেল প্লাটা ২০১৪  সেন্ট্রো ইসলিমিকো আরাবে দে মেন্ডোজা   আর্জেন্টিনা মেন্দোজা ১৯২৬  মেজকিটা সুফি দে লা প্যাটাগনিয়া   আর্জেন্টিনা এল বুলসন ২০০১ বিশ্বের দক্ষিণতম সুফি মসজিদ মসজিদে ওমর ইবনে আল-খাত্তাব 120px ব্রাজিল ফজ ডু লাগচু ১৯৮৩  কানাডার মসজিদসমূহের তালিকা  কানাডা    আস-সালাম মসজিদ 120px চিলি সান্তিয়াগো, চিলি ১৯৮৮   120px চিলি  ২০০৭  উমর ইবনে আল-খাত্তাব মসজিদ 120px কলম্বিয়া মাইকাও ১৯৯৭  আবু বকর সিদ্দিক মসজিদ 120px কলম্বিয়া বোগোতা ২০১২  দাওয়াহ মসজিদ, গুয়াতেমালাগুয়াতেমালা গুয়াতেমালার সিটি   সুরাইয়া মসজিদ 120px মেক্সিকো টরিওন ১৯৮৯  বাবে আল ইসলাম মসজিদ পেরু টেকনা ২০০০  কেইজারট্র্যাট মসজিদ 120px সুরিনাম প্যারামারিবোঅজানা যুক্তরাষ্ট্রের মসজিদসমূহের তালিকা   যুক্তরাষ্ট্র   শেখ ইব্রাহীম আল ইব্রাহীম মসজিদ 120px ভেনেজুয়েলা কারাকাস ১৯৯৩    তথ্যসূত্র   বিষয়শ্রেণী:মসজিদের তালিকা বিষয়শ্রেণী:আমেরিকা অঞ্চল-সম্পর্কিত তালিকা বিষয়শ্রেণী:উত্তর আমেরিকার মসজিদ বিষয়শ্রেণী:দক্ষিণ আমেরিকার মসজিদ
নিউক্লিয়ার পাওয়ার প্লান্ট কোম্পানি বাংলাদেশ লিমিটেড (NPCBL) পারমাণবিক বিদ্যুৎ কেন্দ্র আইন, ২০১৫ দ্বারা গঠিত সরকারি মালিকানাধীন কোম্পানি। এটি  বিজ্ঞান ও প্রযুক্তি মন্ত্রণালয় (বাংলাদেশ) এর একটি প্রতিষ্ঠান। রূপপুর পারমাণবিক বিদ্যুৎ কেন্দ্র সহ অন্যান্য পারমাণবিক বিদ্যুৎ কেন্দ্রের পরিচালক সংস্থার দায়িত্বে থাকবে।  ইতিহাস পার্লামেন্ট কর্তৃক পারমাণবিক বিদ্যুৎ কেন্দ্র বিল পাস হওয়ার পর ২০১৫ সালের সেপ্টেম্বরে নিউক্লিয়ার পাওয়ার প্লান্ট কোম্পানি বাংলাদেশ লিমিটেড প্রতিষ্ঠিত হয়। বিজ্ঞান ও প্রযুক্তি মন্ত্রী ইয়াফেস ওসমান এই বিলটি উত্থাপন করেছিলেন। সংসদে ভোটে বিরোধী দল কর্তৃক সন্নিবেশিত সংশোধনীও সরিয়ে দিয়েছে।  নিউক্লিয়ার পাওয়ার প্লান্ট সংস্থা বাংলাদেশ লিমিটেড বাংলাদেশ পরমাণু শক্তি কমিশনের একটি সহায়ক সংস্থা। রূপপুর পারমাণবিক বিদ্যুৎকেন্দ্র পরিচালনার জন্য এটি দায়বদ্ধ।   কার্যক্রম  ২০১৫ সালে প্রতিষ্ঠিত হবার পর ২০১৭ সাল থেকে জনবল নিয়োগ প্রক্রিয়া শুরুর মাধ্যমে প্রতিষ্ঠানটি এর কাজ শুরু করে। ২০১৮ সালে এক ঝাঁক তরুন প্রকৌশলী ও বৈজ্ঞানিক এর হাত ধরে প্রতিষ্ঠানটি সাংগঠনিক রূপ পায়। পরবর্তীতে ধাপে ধাপে বিভিন্ন পদে লোকবল পদায়িত হয়। এই বিপুল উদ্যমী কর্মীসকল রূপপুর পারমাণবিক বিদ্যুৎ কেন্দ্র নির্মাণ প্রকল্পের সাথে যুক্ত থেকে প্রকল্পের কাজ সুষ্ঠুরূপে তদারকি করেছেন।   প্রকল্প ব্যবস্থাপনার কাজে দক্ষতা বৃদ্ধির জন্য ২০১৮ সালে প্রতিবেশী দেশ ভারতে ৮৮ জন কর্মকর্তার Foundation Course on Nuclear Energy (FNCE) বিষয়ক প্রশিক্ষণ কর্মসূচী সমাপ্ত হয়েছে। Operating organization-এ রূপপুর পারমাণবিক বিদ্যুৎ কেন্দ্র পরিচালন ও রক্ষণাবেক্ষণের জন্য পারমাণবিক প্রযুক্তি বিষয়ে প্রয়োজনীয় দক্ষ জনবল গড়ে তোলার জন্যে, স্বাক্ষরিত General Contract অনুযায়ী বিদ্যুৎ কেন্দ্র নির্মাণ, পরিচালন ও রক্ষণাবেক্ষণের জন্য প্রশিক্ষণ প্রদানের মাধ্যমে প্রয়োজনীয় সংখ্যক দক্ষ জনবল তৈরীর বাধ্যবাধকতা রয়েছে। উক্ত Contract এর সূত্র ধরে ২০১৮ সাল থেকে ২০২৪ সাল পর্যন্ত মোট ১৪২৪ জন প্রকৌশলী ও বৈজ্ঞানিক রাশিয়া থেকে প্রশিক্ষণ লাভ করেছেন। প্রশিক্ষিত জনবলের মধ্যে প্রয়োজন অনুসারে বিদ্যুৎ কেন্দ্র পরিচালন ও রক্ষণাবেক্ষণের জন্য প্রয়োজনীয় লাইসেন্স গ্রহণ করবেন এবং বর্তমানে তারা প্রশিক্ষণ শেষে দেশে প্রত্যাবর্তন করে সফলতার সাথে রাশান ফেডারেশনের বিশেষজ্ঞদের সাথে যৌথভাবে কমিশনিং পর্যায় এর কাজ সম্পাদন করছেন। পরবর্তীতে তাঁরাই বিদ্যুৎ কেন্দ্রটির পরিচালনার দায়িত্ব গ্রহণ করবেন।  রূপপুর এনপিপি পরিচালন, রক্ষণাবেক্ষণে দক্ষ জনবল তৈরীর জন্য ইতিমধ্যে রূপপুর প্রকল্প এলাকায় General Contract-এর অধীনে একটি আধুনিক প্রশিক্ষণ কেন্দ্র নির্মাণ করা হয়েছে। পরবর্তীতে সকল প্রশিক্ষণ উক্ত কেন্দ্রে নিউক্লিয়ার পাওয়ার প্লান্ট কোম্পানি বাংলাদেশ লিমিটেড এর প্রকৌশলী ও বৈজ্ঞানিক দের দ্বারা প্রদান করা হবে।  দেশের আর্থসামাজিক অবস্থা বিবেচনায় রূপপুর পারমাণবিক বিদ্যুৎ কেন্দ্র সুষ্ঠু ও নিরাপদে পরিচালনা ও রক্ষণাবেক্ষণের জন্য নিউক্লিয়ার পাওয়ার প্লান্ট কোম্পানি বাংলাদেশ লিমিটেড এ আনুমানিক ২৭০০ জনবল প্রয়োজন হবে, এর মধ্যে ২৫৩৫ জন রূপপুর প্রকল্প এলাকায় প্লান্টে নিয়োজিত থাকবেন।   তথ্যসূত্র   বিষয়শ্রেণী:২০১৫-এ প্রতিষ্ঠিত বাংলাদেশী কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশে পারমাণবিক শক্তি